কেউ হয়তো বলতে পারেন, ক্যাম্ব কেন? কারণ ক্যাম্ব বাংলাদেশ নিয়ে কাজ করে এবং আমরা দেড় দশক ধরে ক্যাম্বের সাথে কাজ করছি। ২০০৫-এও ক্যাম্ব বালিগঞ্জে একটি বড়সড় সম্মেলন করেছিলো এবং আমরা সেখানে গিয়েছিলাম। প্রশ্ন উঠতে পারে, বিজেপি সভাপতি কেন? কারণ দিল্লিতে বিজেপি ক্ষমতায়। আমরা সম্পর্কটা রাখতে চাই সরকারের সাথে, কোন দলের সাথে নয়। ২০০৫-এ প্রদেশ কংগ্রেস সভাপতি প্রদীপবাবু (আশা করি নামটি ভুল বলিনি) আমাদের যথেষ্ট সমাদর করেছিলেন। কংগ্রেস ক্ষমতায় থাকালীন আমরা বহুবার মন্ত্রী প্রণব মুখার্জীর সাথে দেখা করেছি বাংলাদেশের সমস্যা নিয়ে। এমনকি ২০১৪ সালের ২১শে এপ্রিল আমরা ৯টি দেশের বাংলাদেশের সংখ্যালঘুদের একটি প্রতিনিধিদল ভারতের রাষ্ট্রপতি প্রণব মুখাজীর সাথে দিল্লিতে দেখা করেছিলাম। দুর্ভাগ্য আমাদের, তিনি কিছু করেননি। যেমন এখনো ভারত সরকার বাংলাদেশের ধর্মীয় সংখ্যালঘুদের জন্যে কিছুই করছেন না? পশ্চিমবঙ্গ সরকার তো রাখঢাক না রেখে ইসলামী মৌলবাদীদের সহায়তা করছেন!